Valdes darbības nefinanšu mērķi 2021. gadam noteikti ar RP SIA “Rīgas satiksme” padomes 2021. gada 4. marta lēmumu (protokols Nr.6).

**RP SIA “Rīgas satiksme” valdes nefinanšu mērķu izpilde 2021. gadā**

| **Attīstības virziens** | **Mērķis** | **Rādītājs 2021** | **Izpilde uz 19.05.2021.** | **Izpilde uz 30.06.2021.** | **Izpilde uz 30.09.2021.** | **Izpilde uz 31.12.2021.** |
| --- | --- | --- | --- | --- | --- | --- |
| Transporta pakalpojumu sistēmas un labas vides kvalitātes nodrošināšana  | **Nr. 1.** Lai veidotu optimālu un efektīvu STL izlaidumu atbilstoši mainīgajai pasažieru plūsmai (noteikto ierobežojumu sabiedriskajā transportā vīrusa COVID-19 samazināšanai izpilde - pasažieru piepildījums – pakalpojuma līgums), 10 darba dienu laikā no dienas, kad konstatētas izmaiņas pasažieru plūsmā 30% robežās pret atskaites brīdi, izstrādāti reisu saraksti un iesniegti attiecīgi priekšlikumi Rīgas domes atbildīgajām struktūrvienībām.  | 10.d.d.laikā ir izstrādāti dokumenti | Tiek turpināts veikt pasažieru plūsmas un transportlīdzekļa salona piepildījumu datu monitoringu. Lai arī kopš pēdējo izmaiņu izdarīšanas š.g. 15. martā pasažieru plūsma brīvdienās ir pieaugusi par ~8 %, tomēr, lai turpinātu nodrošināt distancēšanās iespējas un saglabātu transportlīdzekļa salona piepildījumu atbilstoši noteiktajiem ierobežojumiem, tika konstatēts, ka atsevišķos maršrutos ir nepieciešams palielināt kustības intensitāti. No š.g. 17. aprīļa ar Rīgas pilsētas izpilddirektora rīkojumu tika veiktas izmaiņas atsevišķu maršrutu brīvdienu kustības sarakstos, palielinot reisu skaitu.Katru gadu, iestājoties siltākiem laika apstākļiem, pakāpeniski palielinās pasažieru plūsma tieši uz Rīgas pilsētas teritorijā esošajām peldvietām Bolderājas, Daugavgrīvas, Vecāķu un Mangaļsalas apkaimēs. Aprīļa beigās un maija sākumā, fiksējot paaugstinātu salona piepildījumu šajos virzienos, operatīvā kārtā tika norīkoti papildreisi. Lai arī turpmāk ievērotu noteiktos salona piepildījuma ierobežojumus, no 17. maija ar Rīgas pilsētas izpilddirektora rīkojumu tika veiktas izmaiņas atsevišķu autobusu maršrutu darba dienu un brīvdienu kustības sarakstos, palielinot reisu skaitu. Tāpat, lai uzlabotu peldvietu sasniedzamību arī no citām pilsētas apkaimēm, tika veiktas izmaiņas 29., 30. un 58. autobusa maršrutā, pagarinot tos līdz peldvietām Vecāķos, Daugavgrīvā un Vakarbuļļos.  | Periodā no 20. maija ir turpināts pasažieru plūsmas un transportlīdzekļa salona piepildījuma monitorings. Atbilstoši fiksētajiem datiem tika norīkoti plānotie papildreisi, par kuriem informācija dienu iepriekš tiek publicēta mājas lapā un sociālajos tīklos. Kopš 2021. gada 20. maija neplānotie papildreisi nav norīkoti, bet tika norīkoti 13,5 papildreisi katru darba dienu līdz 16. jūnijam. 2021. gada 15. jūnijā tika veikti grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi), paredzot, ka no 2021. gada 16. jūnija sabiedriskā transporta pārvadātājam jāorganizē pasažieru iekāpšanu un izkāpšanu tā, lai pasažieru skaits transportlīdzeklī nepārsniedz 65 % no tā ietilpības (iepriekš 50 %). Attiecīgi no š.g. 17. jūnija netiek organizēti papildreisi, jo, atbilstoši veiktajai pasažieru plūsmas analīzei, transportlīdzekļa salona piepildījums šajos laikos atbilst noteiktajiem piepildījuma ierobežojumiem, vienlaikus tiek turpināts pasažieru plūsmas monitorings un nepieciešamības gadījumā operatīvi tiks norīkoti papildreisi un izvērtēta nepieciešamība tos iekļaut kā plānotos papildreisus. Līdz ar izmaiņām attiecībā uz transportlīdzekļu salona piepildījumu, no 21. jūnija ir veiktas izmaiņas 3a.autobusu maršrutā, samazinot reisu skaitu par 16 reisiem. Turpinājumā atbilstoši Noteikumiem, saslimstības rādītājiem samazinoties zem 100 jauniem saslimšanas gadījumi uz 100 000 iedzīvotājiem, no š.g. 22. jūnija pasažieru skaits transportlīdzeklī nedrīkst pārsniegt 80 % no tā ietilpības. | Ņemot vērā, ka pasažieru plūsma jūlijā nepieauga, saglabājoties aptuveni esošajā apmērā un nebija sagaidāms, ka augustā tā būtiski pieaugs, kā arī no 22. jūnija atbilstoši Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” noteiktajam, pasažieru skaits transportlīdzeklī nedrīkst pārsniegt 80 % no tā ietilpības, tiek veiktas izmaiņas atsevišķu maršrutu kustības sarakstos no 1. augusta, samazinot reisu skaitu un slēdzot 3a.autobusa maršrutu. Darba dienās reisu skaits tiek samazināts par 2,3 %, brīvdienās par 2,5 %. 1. un 5.autobusa maršruts atkal tiek apkalpots ar autobusiem. Saistībā ar sagaidāmo pasažieru plūsmas atjaunošanos no septembra, kas saistīts ar mācību gada sākumu izglītības iestādēs klātienē, aktīvās atvaļinājumu sezonas noslēgumu, tiek rosināts Rīgas pilsētas izpilddirektoram atcelt spēkā esošo rīkojumu, ar kuru noteiktas īslaicīgas izmaiņas kustības sarakstos, tādējādi no 1. septembra tiek atjaunoti RD PKLK apstiprinātie kustības saraksti autobusu, trolejbusu un tramvaju maršrutos. Darba dienās reisu skaits tiek palielināts par 15 %, bet brīvdienās par 19 %.Paaugstināta servisa autobusu maršrutos tiek saglabātas iepriekš ar Rīgas pilsētas izpilddirektora rīkojumu noteiktās izmaiņas, izņemot to, ka tiek atjaunota kustība darba dienu rīta un vakara maksimuma stundās 304. un 338.maršrutā. | Veiktas izmaiņas kustības sarakstos, atbilstoši grozījumiem Ministru kabineta noteikumos, kas attiecināmi uz sabiedrisko transportu, izmaiņām pasažieru plūsmā un RP SIA "Rīgas satiksme" rīcībā esošajiem transportlīdzekļu vadītāju resursiem:1. no 21.10.2021. saistībā ar 20.10.2021. Ministru kabineta grozījumiem rīkojumā Nr. 720 “Par ārkārtējas situācijas izsludināšanu”, ar kuriem no š.g. 21. oktobra ieviesti plaši pārvietošanās ierobežojumi laika posmā no plkst. 20.00 līdz plkst. 5.00, pēdējie reisi no galapunktiem tiek organizēti ap plkst. 20.00-21.00, atkarībā no maršruta specifikas, izņemot 22. un 59.autobusa maršrutu (Lidosta un televīzijas centrs). Izmaiņas veiktas preventīvi, ņemot vērā noteiktos pārvietošanās ierobežojumus nakts stundās. Reisu skaits darba dienās samazināts par 9 %, brīvdienās par 12 %.2. no 25.10.2021. veiktas izmaiņas reisu skaitā atsevišķos maršrutos, reaģējot uz oktobra vidū konstatēto pasažieru plūsmas samazinājumu par ~5 %. Darba dienās reisu skaits samazināts par ~2,9 %, brīvdienās par ~3,8 %, lai vienlaikus nodrošinātu arī uz sabiedrisko transportu attiecināmo epidemioloģisko ierobežojumu ievērošanu, kas no 21. oktobra paredz, ka transportlīdzekļa piepildījums nedrīkst pārsniegt 50 % no tā ietilpības (iepriekš 80 %);3. no 03.11.2021. turpinot pasažieru plūsmas analīzi pēc 21. oktobrī ieviestajiem ierobežojumiem, secināts, ka tā strauji samazinājusies par ~60 % attiecībā pret pasažieru plūsmu septembrī, attiecīgi no 3. novembra ir ieviestas izmaiņas kustības sarakstos, samazinot reisu skaitu darba dienās vēl par 14,8 % un brīvdienās vēl par 17 % attiecībā pret 25. oktobra apjomu, bet attiecībā pret septembra apjomu. Izmaiņas reisu skaitā nav proporcionālas pasažieru plūsmas samazinājumam, lai nodrošinātu uz sabiedrisko transportu attiecināmo epidemioloģisko ierobežojumu ievērošanu (50 % piepildījuma ierobežojums), kā arī, lai saglabātu regulāru sabiedriskā transporta kustību;4. no 15.11.2021. saistībā ar pārvietošanās ierobežojumu noslēgumu, tiek atjaunoti reisi vēlās vakara stundās, bet saglabāts reisu samazinājums pārējā dienas laikā. Attiecībā pret pamata kustības sarakstiem reisu skaits ir samazināts par 15,9 % darba dienās, 18,4 % brīvdienās. Tāpat no 50 % uz 80 % tiek palielināts transportlīdzekļa salona piepildījuma ierobežojums;5. pēc 15.11.2021. tiek turpināts pasažieru plūsmas monitorings, secinot, ka pēc pārvietošanās ierobežojumu atcelšanas un pakalpojumu sniegšanas ierobežojumu mazināšanas pasažieru plūsma pamazām palielinās, esot par ~18 % mazāka nekā septembrī. No 15. novembra ieviestais reisu skaits (-15,9 % darba dienās un -18,4 % brīvdienās) ir atbilstošs, lai ievērotu uz sabiedrisko transportu attiecināmo epidemioloģisko ierobežojumu ievērošanu (80 % piepildījuma ierobežojums), kā arī nodrošinātu plānoto reisu izpildi ar rīcībā esošo transportlīdzekļu vadītāju skaitu. |
| Transporta pakalpojumu sistēmas un labas vides kvalitātes nodrošināšana  | **Nr. 2.** Digitālo - QR koda - biļešu ieviešana klientu apkalpošanas uzlabošanai. | Pasākums ir īstenots | a) apstiprināti grozījumi Rīgas domes saistošajos noteikumos Nr.165 ""Par Rīgas pilsētas sabiedriskā transporta lietošanu"", lai varētu lietot attiecīgo biļetes veidu;b) realizēta sistēmas centrālo resursu testa vides uzstādīšana un iedarbināšana;c) realizēta lietojamības testēšana iekšējos resursos attiecībā uz testa vidi kopā ar biļešu validācijas un kontroles mobilo lietotņu prototipiem;d) realizēta sistēmas centrālo resursu produkcijas vides uzstādīšana un iedarbināšana;e) uzsākta nodalītas pasažiera mobilās lietotnes ar attiecīgās biļetes iegādes veidu izstrāde;f) identificēti lietojamības testēšanas uzaicinātās personas un uzsākts process pilna cikla testa uzsākšanai;g) gala nodevums paredzēts 11.06.2021. | a) saskaņā ar līgumu pēc pilna biļešu dzīvescikla pārbaudes pieņemts gala nodevums uz pamata sistēmu;b) izstrādāts un apstiprināts QR koda uzlīmes dizains un tā formāts izvietošanai transportlīdzekļu salonos, uzsākta uzlīmju sagatavošana;c) izstrādāts un apstiprināts pasažieru mobilās lietotnes dizains;d) norit iekšējo normatīvo aktu grozījumu sagatavošana - Rīgas satiksmes iekšējie noteikumi “Abonementa biļešu izmantošanas kārtība” un Rīgas satiksmes iekšējie noteikumi “Par pasažieru pārvadājumu kontroli”; e) turpinās pasažieru mobilās lietotnes izstrāde – maksājumu vārtejas risinājuma integrācija saskaņā ar bankas norādījumiem. | a) tika pabeigti pasažiera mobilās lietotnes izstrādes darbi un tika uzsākta tās publiskā testēšana;b) sagatavotas izvietošanai transportlīdzekļu salonos jauna parauga uzlīmes;c) RP SIA “Rīgas satiksme” iekšējie noteikumi "Abonementa biļešu izmantošanas kārtība" jaunajā redakcijā ir apstiprināti un stājušies spēkā 15.09.2021.;d) ir veiksmīgi noslēgusies iepirkuma procedūra “Par tiesībām noslēgt vispārīgo vienošanos par Rīgas pilsētas sabiedriskā transporta koda biļešu izplatīšanu”, vienošanās tiks slēgta ar 2 tirgotājiem. | Koda biļešu sistēma ir ieviesta un darbojas kopš 21.10.2021. Uz 2021. gada beigām lietotāju skaits ir: 73 070, pārdoto biļešu skaits ir: 253 878.Koda biļetes tiek izplatītas ar Rīgas satiksmes mobilās lietotnes palīdzību, kā arī izmantojot personu apvienības SIA “Mobilly” un SIA “Narvesen Baltija” nodrošināto mobilo lietotni.Trešā tirgotāja - personu apvienības SIA "EUROBALTIC GROUP", SIA “Gotika auto", SIA “Transact Pro” un SIA “SEMFOPAY” nodrošinātā koda biļešu izplatīšanas pakalpojuma uzsākšana pēc pušu vienošanās tiek uzsākta ar 01.02.2022. |
| Iekšējo procesu darbības efektivitātes uzlabošana | **Nr. 3.** Pārskatīti iekšējās aprites dokumenti, veidlapas, samazinot papīra izmantošanu.(Patēriņš 2020. gadā – 6305 vienības). Mērķa izpildes rādītājs - samazinājums pret iepriekšējo gadu, %. | >50% | a) dokumenti ar juridisko spēku (nomenklatūra) - palielinājies DocLogixā elektroniski parakstīto dokumentu skaits (2020.g. 1.cet. - 3040, 2021.g. 1.cet. - 4395). DocLogix šogad ir izveidotas jaunas 30 mapes, piemēram, Zīmolu nodaļas dokumenti, Projektu dokumenti;b) IVS procedūras (akti, pieņemšana, nodošana). Pašlaik norit darbs pie procesu veidlapu izvērtēšanas. Struktūrvienībām dots laiks līdz 31.05.2021. veidlapu izvērtēšanai un rezultātu fiksēšanai. Pirmie provizoriskie rezultāti / apkopojums būs 15.06.2021. Izejot no rezultātiem, nākošais solis, kur struktūrvienībām nepietiek resursu/kompetences utt., speciālisti sanāks un izvērtēs digitalizācijas iespējas;c) citi dokumenti, piemēram, apsekošanai, (ko var aizstāt ar sistēmu ieviešanu, planšetēm) - paredzēts iekļaut nākamā gada rīcības plānā un iepirkumu procedūrās. Arī nefiksēto (IVS, lietu nomenklatūra) dokumentu apsekošana struktūrvienībās paredzēta nākamajā gadā;d) darbu organizācija - dubultie monitori Grāmatvedībā – ar dubultiem monitoriem nodrošinātas 5 darba vietas.;e) papīra iepirkums / izsniegšana 2021. gada 1. cet. (salīdzinājumā ar 2020. gada 1.cet.) Sabiedrībā kopumā ir samazinājies par 72 % (jeb 3426,87 EUR). | a) dokumenti ar juridisko spēku (nomenklatūra) – palielinājies DocLogixā elektroniski parakstīto dokumentu skaits (2020.g. 2.cet. - 3546, 2021.g. 2.cet. - 5019). DocLogix izveidotas jaunas 5 mapes.b) IVS procedūru dokumenti. Veikts procesu veidlapu izvērtējums. Uz 2021. gada sākumu identificētas 283 papīra veidlapas. Nodrošinot turpmāku veidlapu apriti un skaņošanu elektroniski dokumentu pārvaldības sistēmā Doclogix, UKV vai iekšējās sistēmās struktūrvienību tīkla mapēs un ieviešot elektronisko parakstu, kur tas nepieciešams, apzināts papīra veidlapu skaita samazinājums par 25 % uz gada beigām. Šis izvērtējums nodots ISAAD speciālistiem turpmākai atbalsta iespēju saskaņošanai, t. sk. par nepieciešamo datoru un citu līdzekļu iegādi;c) (saskaņā ar 19.05.2021. sniegto informāciju)d) darbu organizācija – ar dubultiem monitoriem Grāmatvedībā nodrošinātas kopā 6 darba vietas;e) papīra iepirkums / izsniegšana 2021. gada 5 mēnešos (salīdzinājumā ar 2020. gada 5 mēnešiem) Sabiedrībā kopumā ir samazinājies par 58 %. Rādītāja izmaiņas salīdzinājumā ar 1. ceturkšņa datiem, skaidrojamas ar esošo rezervju izlietojumu un papīra iepirkuma apjoma pieaugumu maijā. | a) Dokumenti ar juridisko spēku (nomenklatūra) – palielinājies DocLogixā elektroniski parakstīto dokumentu skaits (2020.g. 3.cet. - 1237, 2021.g. 3.cet. - 1609).b) IVS procedūru dokumenti. Turpinās darbs par veidlapu samazinājumu par 25 % uz gada beigām - iekšējo procesu efektivitātes pasākumi dokumentācijas optimizācijas ietvaros - reģistros iekļautās informācijas apvienošana vienā dokumentā, nevajadzīgo atskaišu izslēgšana, aizstājot tās ar regulārām iknedēļas īsajām sapulcēm ar darbiniekiem utt.c) (saskaņā ar 19.05.2021. sniegto informāciju)d) darbu organizācija - dubultie monitori Grāmatvedībā – ar dubultiem monitoriem nodrošinātas kopā 8 darba vietas: 3. ceturksnī ierīkotas 2 darba vietas;e) papīra iepirkums / izsniegšana 2021. gada 9 mēnešos (salīdzinājumā ar 2020. gada 9 mēnešiem) Sabiedrībā kopumā ir samazinājies par 37 %/ 48 %. | a) Dokumenti ar juridisko spēku (nomenklatūra) – palielinājies DocLogixā elektroniski parakstīto dokumentu skaits (2020. gada 4.cet. – 1438, 2021. gada 4.cet. – 1742);b) Iekšējo procesu veidlapu skaits samazinājies par 25 % uz gada beigām. Turpinās darbs iekšējo procesu darbības efektivitātes uzlabošanai, t.sk. dokumentācijas optimizācijas ietvaros:1. manuālās darba atskaites izslēgšanas iespējas izvērtēšana, ņemot vērā to, ka funkcionalitāti jau nodrošina esošās informācijas sistēmas; 2. nevajadzīgo atskaišu izslēgšana, aizstājot tās ar regulārām iknedēļas īsajām sapulcēm ar darbiniekiem.3. Veidlapu aprites un skaņošanas procesa efektivizēšana, ieviešot un izmantojot iekšējiem procesa dokumentiem elektroniski aizpildāmo veidlapu formas un/vai drošo elektronisko parakstu utt.;c) (saskaņā ar 19.05.2021. sniegto informāciju);d) darbu organizācija - dubultie monitori Grāmatvedībā – ar dubultiem monitoriem nodrošinātas kopā 11 darba vietas: 4.ceturksnī ierīkotas 3 darba vietas;e) papīra iepirkums / izsniegšana 2021. gada 12 mēnešos (salīdzinājumā ar 2020. gada 12 mēnešiem) Sabiedrībā kopumā ir samazinājies par 54 %. |
| Cilvēkresursu efektīva attīstība un darba vides uzlabošana | **Nr. 4.** Ieviests darbinieku snieguma vadības jaunais modelis. Mērķa izpildes rādītājs – darbinieku daļa, kuriem ir īstenots jaunais modelis, %. | >50% | Tiek novērtēts katra darbinieka sniegums (Atalgojuma politikas 8.5.2. punkts). Izšķir divu veidu vērtēšanu (13.punkts):  - bāzes DAMD, novērtējot katra mēneša darba rezultātus ieviests visiem darbiniekiem no 2019. gada 1.dec. - bonusa DAMD, novērtējot individuālu ceturkšņa vai mēneša ieguldījumu un rādītāju sasniegšanu no 2021.gada 1.ceturkņa ir ieviests 100% visiem uzņēmuma darbiniekiem. Izpētes un pieredzes apmaiņas stadijā ir gada novērtēšanas modelis, analizējot kurām darbinieku kategorijām, cik bieži un kādā izvērsumā būtu optimāla šāda novērtēšana. Gandrīz pabeigts darbs pie kompetenču kataloga un uzsākts darbs pie kompetenču novērtējuma matricas. | Apzināta talantīgo darbinieku identificēšanas pieeja - attīstības pārrunas un fokusa grupas. Apzināta potenciāla novērtēšanas pieeja - kompetenču vērtēšana, kura balstīta uz vērtībām un darbinieka profesionālo potenciālu.Apzināta attīstības pieeja - apmācības, pašizglītošanās, koučings, ēnošana, iesaiste projektos.Pabeigts darbs pie Kompetenču kataloga un vārdnīcas.Sagatavota attīstības pārrunu projekta prezentācija.Rudenī, pēdējā ceturksnī plānots attīstības pārrunu pilotprojekts vairāku struktūrvienību ietvarā. | Kompetenču katalogs apstiprināts ar 02.09.2021. rīkojumu Nr. RIK-PD/2021/94 visiem RP SIA "Rīgas satiksme" darbiniekiem. 2021. gada 3.ceturksnī uzsākts attīstības pārrunu pilotprojekts, kurā ietverta arī kompetenču vērtēšanas sadaļa un to stiprināšanai atbilstoša apmācību plāna izstrāde. 2021. gada 15. septembrī padomē apstiprināti grozījumi Nr.INA-POL/2020/4-GROZ/1 2020. gada 13. maija politikas dokumentā Nr. INA-POL/2020/4 “Darbinieku un amatpersonu atlases kārtība un atlases privātuma politika”, kas paredz stiprināt iekšējos konkursus kā atlases procedūras, veicinot darbinieku attīstību un izaugsmi, tai skaitā ieviešot atlases procedūru - iekšējais konkurss attīstības pārrunu veidā.Atbilstoši rīcības plānam 2021. gada 3.ceturksnī izstrādāta koncepcija par VIS-bankas projekta sadaļām attiecībā uz ideju un sniegumu novērtējumu, bet 4.ceturksnī plānots izstrādāt koncepciju par vērtību novērtējumu VIS-bankas projekta ietvaros. | 2021. gada 4.ceturksnī realizēts attīstības pārrunu pilotprojekts, kurā ietverta arī kompetenču vērtēšanas sadaļa un to stiprināšanai atbilstoša apmācību plāna izstrāde. Pilotprojektā piedalījās vairākas struktūrvienības - PPD, MTPD, IAD. 2022. gada pirmajā pusgadā plānota attīstības pārrunu realizācija viena valdes locekļa pakļautībā esošajās struktūrās. |
| Ilgtspējīgas ekonomiskās un finanšu stabilitātes nodrošināšana  | **Nr. 5.** Uzlabota apgrozāmo līdzekļu izmantošanas efektivitāte, veicot lēnas aprites (ilgāk par 1 gadu) krājumu atlikuma samazināšanu. (Apjoms 31.12.2020. – 4.900k EUR).  Mērķa izpildes rādītājs – lēnas aprites krājumu atlikuma samazinājums, EUR.  | >500 000 | Sasniegti ~12 % no plānotā mērķa. | 478 362,02 EUR | 561 845,81 EUR |

Valdes darbības finanšu mērķi 2021. gadam noteikti ar RP SIA “Rīgas satiksme” padomes 2021. gada 11. februāra lēmumu (protokols Nr.3).

**RP SIA “Rīgas satiksme” valdes finanšu mērķu izpilde 2021. gadā**

| **Attīstības virziens** | **Mērķis** | **Rādītājs 2021** | **Izpilde** **1.ceturksnī**  | **Izpilde** (fiksēta 20.05.2021.) | **Izpilde** **2.ceturksnī** (dati aprēķināti ar operatīvajiem pārskatiem 21.07.2021.) | **Izpilde** **3.ceturksnī** (9 mēnešu dati aprēķināti ar operatīvajiem pārskatiem 25.10.2021.) | **Izpilde 4.ceturksnī** (dati aprēķināti ar operatīvajiem pārskatiem 21.01.2022.) |
| --- | --- | --- | --- | --- | --- | --- | --- |
| Ilgtspējīgas ekonomiskās un finanšu stabilitātes nodrošināšana | Pašu kapitāla rentabilitāte (Neto peļņa/Pašu kapitāls) | 2% apmērā | -0,10 % | Atbilstoši 2021.gada budžetam, 1.ceturksnī bija paredzēti zaudējumi, jo pasažieru ieņēmumu pieaugums paredzēts 2.pusgadā. Faktiskais zaudējumu apmērs (132 ,966 EUR) ir mazāks par plānoto (2,822,522 EUR), līdz ar to notiek pozitīva virzība uz mērķa izpildi. | 0,17 % | 4,21 % | 2,6 % |
| Likviditāte (Apgrozāmie līdzekļi/Īstermiņa kreditori) | ne mazāk kā 1 | 1,15 | Naudas līdzekļu atlikums (neskaitot Eiropas Investīciju bankas kredīta atlikumu kontā) uz 2021.gada 31.decembri  – 10 milj. EUR apmērā. | 1,39 | 2,78 | 1,49 |
| Naudas līdzekļu atlikums (neskaitot Eiropas Investīciju bankas kredīta atlikumu kontā) uz 2021.gada 31.decembri | 10 milj. EUR apmērā | 24,7 milj. EUR | Atlikums uz 30.03.2021. 24,8 milj. EUR | 21,7 milj. EUR | 28,6 milj. EUR | 33,57 milj. EUR |